Mostafa Nazari

Mostafa Nazari (; s. 11. joulukuuta 1978 Teheran, Iran) on iranilainen futsalmaalivahti. Hän edustaa Tasisat Daryaeita ja Iranin futsalmaajoukkuetta. Nazari on yksi maailman parhaista maalivahdeista ja hänet valittiinkin vuonna 2010 maailman parhaaksi maalivahdiksi.

Nazari on pelannut kaksissa MM-kilpailuissa vuosina 2008 ja 2012. Maajoukkuetasolla Nazari on voittanut kolmesti Aasian-mestaruuden ja kerran Confederations Cupin.

Seuratasolla Nazari on pelannut koko uransa kotimaassaan, lukuun ottamatta kautta 2013-2014, jonka hän vietti Venäjän pääsarjan MFK Norilsk Nickelissä. Nykyistä seuraansa Tasisat Daryaeita Nazari on edustanut vuodesta 2014 asti. Hän on voittanut seuratasolla Iranin mestaruuden kaksi kertaa ja Aasian mestareiden liigan niin ikään kahdesti.

Lähteet 
 http://www.fifa.com/worldfootball/statisticsandrecords/players/player=225206/index.html 

Iranilaiset futsalpelaajat
Vuonna 1978 syntyneet
Elävät henkilöt